PAŽYMA APIE PAKARTOTINIO LIETUVOS RESPUBLIKOS VYRIAUSYBĖS 2003 M. BALANDŽIO 18 D. NUTARIMO NR. 480 „DĖL BENDRŲJŲ REIKALAVIMŲ VALSTYBĖS IR SAVIVALDYBIŲ INSTITUCIJŲ IR ĮSTAIGŲ INTERNETO SVETAINĖMS APRAŠO PATVIRTINIMO“ PAKEITIMO PROJEKTO DERINIMO METU TEISINGUMO IR VIDAUS REIKALŲ MINISTERIJŲ PASIŪLYMŲ ĮVERTINIMĄ (DERINIMO PAŽYMA)

Ministerijos, vyriausybės įstaigos ir organizacijos pavadinimas, rašto data ir indeksas arba žyma prie vizos	Pastabos ir pasiūlymai	Žyma apie priimtas ir nepriimtas (nurodyti motyvus) pastabas ir pasiūlymus
Lietuvos Respublikos vidaus reikalų ministerija	1. Įvertinę Projekto derinimo pažymoje pateiktus argumentus, siūlome Projekto 18¹ punkte aiškiai įrašyti, kad ,,Įstaigos interneto svetainės srityje „Teisės aktų ar jų projektų antikorupcinis vertinimas“ turi būti skelbiama informacija apie Lietuvos Respublikos korupcijos prevencijos įstatymo 8 straipsnio nuostatų vykdymą, t. y. įstaigos atlikti teisės aktų projektų vertinimai, Lietuvos Respublikos specialiųjų tyrimų tarnybos atlikti įstaigos reguliavimo srities teisės aktų ar jų projektų antikorupciniai vertinimai, informacija apie išvadoje dėl teisės akto ar jo projekto antikorupcinio vertinimo pateiktų pasiūlymų vykdymą ir pasiektus rezultatus arba pateikiamos nuorodos į šių dokumentų paskelbimo šaltinius”.	Atsižvelgta. Projekto nuostatose nurodėme, kad įstaigos turės arba skelbti informaciją savo tinklapiuose arba sukurti nuorodas į jau paskelbtą informaciją.

2. Analogišką nuostatą siūlome įrašyti ir Projekto 18¹ punkte dėl įpareigojimo skelbti duomenis apie Nacionalinės kovos su korupcija programos priemonių vykdymą ir pasiektus rezultatus, nes šie duomenys yra skelbiami Specialiųjų tyrimų tarnybos svetainėje ir įstaigų interneto svetainėse užtektų pateikti tik nuorodas į paskelbimo šaltinį.	Atsižvelgta. Projekto nuostatose nurodėme, kad įstaigos turės arba skelbti informaciją savo tinklapiuose arba sukurti nuorodas į jau paskelbtą informaciją.
Lietuvos Respublikos teisingumo ministerija	1. Svarstytinas poreikis Bendrųjų reikalavimų valstybės ir savivaldybių institucijų ir įstaigų interneto svetainėms aprašą, patvirtintą Lietuvos Respublikos Vyriausybės 2003 m. balandžio 18 d. nutarimu Nr. 480 (toliau – Aprašas), papildyti 12.4.3 punktu „Korupcijos rizikos analizė“. Pažymėtina, kad Lietuvos Respublikos teisingumo ministerijos 2015 m. liepos 28 d. rašte Nr. (1.39.) 7R-4954 atkreipėme dėmesį, kad korupcijos rizikos analizę valstybės ar savivaldybių institucijose ar įstaigose atlieka Lietuvos Respublikos specialiųjų tyrimų tarnyba ir ši funkcija nėra priskiriama jokiam kitam subjektui. Todėl informacijos apie atliktą korupcijos rizikos analizę skelbimas įstaigų interneto svetainėse nebūtų tiesiogiai susijęs su siūlomo keisti aprašo tikslu, įvertinus aplinkybę, kad visos atliktos korupcijos rizikos analizės bei informacija apie jose pateiktų rekomendacijų stebėseną yra skelbiama Specialiųjų tyrimų tarnybos interneto svetainėje ir yra lengvai prieinama suinteresuotiems subjektams ir visuomenei, bei stengiantis nedubliuoti analogiškos informacijos skelbimo, svarstytinas tikslingumas, keičiant aprašo nuostatas, numatyti visų institucijų ir įstaigų internetinėse svetainėse atskirą skiltį jau minėtos informacijos viešinimui. Nutarimo projekto rengėjai derinimo pažymoje nepateikia svarių argumentų, kodėl minėtą informaciją reiktų dubliuoti papildomai viešinant įstaigų, kuriose buvo atliktas korupcijos rizikos vertinimas, interneto svetainėse.	Atsižvelgta iš dalies. Visos atliktos korupcijos rizikos analizės bei informacija apie jose pateiktų rekomendacijų stebėseną yra skelbiama Specialiųjų tyrimų tarnybos interneto svetainėje. Tačiau svarbu, kad išsamios ir aktualios informacijos apie institucijos, įstaigos vykdomą korupcijos prevencijos veiklą ieškantys suinteresuoti subjektai ir visuomenės atstovai rastų ją patogiai ir greitai vienoje vietoje tos įstaigos interneto tinklalapyje. Dėl to manytina, kad minėtų duomenų skelbimas arba informacijos viešo paskelbimo nuorodų į jau viešai paskelbtą informaciją nėra perteklinis ir atitinka Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo 6 straipsnio 1 dalies nuostatas, pagal kurias: - įstaiga privalo turėti Vyriausybės patvirtintus reikalavimus atitinkančią interneto svetainę, kurioje teiktų informaciją apie savo funkcijas, struktūrą, informacijos teikimui skirtos informacijos rodyklę, kitą teisės aktuose nustatytą informaciją, - visa informacija apie įstaigos veiklą vykdant teisės aktuose pavestas funkcijas turi būti viešai paskelbta, visiems prieinama ir teikiama neatlygintinai, pirmenybę teikiant informacijos skleidimui internete ir kitomis elektroninėmis priemonėmis. Įkelti į tinklalapį išvadą dėl korupcijos rizikos analizės arba aktyvią nuorodą į ją bei informaciją apie išvadoje pateiktų rekomendacijų stebėseną techniškai nėra sudėtinga, todėl administracinė našta valstybės institucijai, įstaigai nepadidėtų.

2. Diskutuotinas Nutarimo projekto rengėjo siūlymas aprašą papildyti 12.4.5 punktu „Asmenų tikrinimas“, nustatant tokį teisinį reguliavimą, kuris įpareigotų įstaigų interneto svetainėse skelbti informaciją apie Lietuvos Respublikos korupcijos prevencijos įstatymo (toliau – Korupcijos prevencijos įstatymas) 9 ir 91 straipsnių nuostatų vykdymą. Pažymėtina, kad Korupcijos prevencijos įstatyme pakankamai aiškiai nurodytos pareigybės, apie į kurias pretenduojantį asmenį turi būti surenkama atitinkama informacija, todėl įpareigojimas tokių pareigų sąrašą papildomai skelbti įstaigos interneto svetainėje, mūsų manymu, nėra tikslingas ir būtų perteklinis. Be kita ko, mūsų manymu, nėra tikslinga įstaigos interneto svetainėje skelbti duomenis apie informacijos apie asmenis surinkimą, nurodant pareigų, apie į kurias pretenduojantį asmenį informacija buvo surinkta pavadinimą, informacijos surinkimo laiką, asmenų, apie kuriuos informacija buvo surinkta, skaičių. Kadangi tai būtų statistinė ir iš esmės tik tokius tikrinimus atliekančiam subjektui reikšminga informacija, jos aktualumas visuomenei, atsižvelgiant į tai, kad patikrinimo turinys nebūtų atskleidžiamas, yra abejotinas, o jos kaupimas ir skelbimas sukeltų papildomą administracinę naštą visoms valstybės ir savivaldybės institucijoms.	Patirtis rodo, kad įstaigoms ir institucijoms vis dar kyla daug neaiškumų dėl Lietuvos Respublikos korupcijos prevencijos įstatymo (toliau – KPĮ) 9 ir 91 straipsnių nuostatų tinkamo vykdymo (prašymas pateikti informaciją apie asmenį, siekiantį eiti pareigas, pateikiamas netinkamu laiku, pasirašomas ne įstatyme nustatytas pareigas einančio asmens, prašymas pateikti informaciją apie asmenį, jau einantį pareigas, nepakankamai motyvuotas ir kt.). Taip pat šiuo metu ne visos įstaigos ir institucijos į savo veiklos ataskaitas įtraukia duomenis apie tai, kaip ataskaitiniu laikotarpiu buvo laikomasi KPĮ 9 ir 91 straipsnių nuostatų, kiek asmenų, siekiančių eiti pareigas ar jas jau einančių, buvo patikrinta, į kurias pareigas jie pretendavo, kuriuo laiku ir pan. STT atlikti korupcijos prevencijos priemonių vykdymo vertinimai atskirais atvejais rodo, kad įstaigos ne visuomet tinkamai vykdo šią funkciją. Todėl Aprašo pakeitimo projektą siūloma papildyti 181 punktu, kuriame minimoje interneto svetainės srityje „Informacijos apie asmenį surinkimas“ būtų skelbiama informacija apie Lietuvos Respublikos korupcijos prevencijos įstatymo 9 ir 91 straipsnių nuostatų vykdymą, t. y.: 1) pareigybių, į kurias pretenduojant turi būti atliktas informacijos apie asmenį surinkimas, išskyrus apie pareigybes, kurias einantiems asmenims yra pavesta atlikti žvalgybos ar kriminalinės žvalgybos funkcijas, sąrašas; 2) duomenys apie informacijos apie asmenis, išskyrus asmenis, kuriems pavesta atlikti žvalgybos ar kriminalinės žvalgybos funkcijas, surinkimą, nurodant pareigų, apie į kurias pretenduojantį asmenį informacija buvo surinkta, pavadinimą, informacijos surinkimo laiką, asmenų, apie kuriuos informacija buvo surinkta, skaičių. Manytina, kad tokių duomenų skelbimas nepadidintų administracinės naštos, bet užtikrintų galimybę suinteresuotiems subjektams ir visuomenei stebėti, kaip įstaigos ir institucijos laikosi KPĮ nuostatų reikalavimų. O svarbiausiai padėtų pačiai valstybės ar savivaldybės įstaigai tinkamai pasitikrinti savo veiklą ir atlikti jai pavestas funkcijas. Neskelbiant šios korupcijos prevencijos priemonės vykdymo informacijos nebūtų laikomasi jau minėtų Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo 6 straipsnio 1 dalies nuostatų, nebūtų išlaikytas informacijos skelbimo nuoseklumas ir išsamumas.

3. Tikslintinas kartu su teisės akto projektu pateiktoje Numatomo teisinio reguliavimo poveikio vertinimo pažymoje nurodytas Nutarimo projekto pavadinimas.	Atsižvelgta.

4. Taip pat pastebėtina, kad vadovaujantis Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728, 31 punktu, išvadoms gauti teikiamas teisės akto projektas kartu su jo priedais bei suinteresuotų asmenų gautų pasiūlymų įvertinimu (derinimo pažyma). Atsižvelgiant i tai, tikslintinas Nutarimo projekto priedo, kuriame pateikiamos institucijų ir įstaigų pateiktos pastabos, pasiūlymai ir žymos apie priimtas ar nepriimtas pastabas ir pasiūlymus, pavadinimas.	Atsižvelgta.

____________________